MÅNEDSBREV FOR JANUAR OG FEBRUAR.

Vi vil ønske alle et riktig godt nyttår! Håper alle har hatt en fin jule – og nyttårsfeiring og er klar for å starte et nytt år både i barnehagen og ellers😊

Disse månedene er temaene is, vann og snø. Kommunikasjon, språk og tekst

 Vi håper på kaldt men fint vintervær slik at vi får oppleve både snø og is. Hva skjer med vannet når det fryser til is? Er det snø ute kan vi se på ulike spor i snøen, både dyr mennesker biler osv.

Vi skal også bli kjent med følelsen TRIST og hvordan trøste når noen er lei seg. Hvordan kan vi se at noen er triste? Hvordan kjennes det ut inni oss når vi er triste? Når en er trist, kan det være fint om noen trøster deg, smiler til deg😊 sier at de liker deg eller finner på noe morsomt.

I RAMMEPLANEN STÅR DET:

Gjennom arbeid med fagområdet skal barnehagen bidra til at barna får utforske og utvikle sin språkforståelse, språkkompetanse og et mangfold av kommunikasjonsformer. I barnehagen skal barna møte ulike språk, språkformer og dialekter gjennom rim, regler, sanger, litteratur og tekster fra samtid og fortid. Barnehagen skal bidra til at barn leker med språk, symboler og tekst og stimulere til språklig nysgjerrighet, bevissthet og utvikling.

I barnehagen skal barna få mulighet til å erfare ulike formidlingsmåter av tekster og fortellinger, som kilde til estetiske opplevelser, kunnskap, refleksjon og møter med språk og kultur. Personalet skal invitere til utforsking av både muntlige språk og skriftspråk.

Gjennom arbeid med kommunikasjon, språk og tekst skal barnehagen bidra til at barna

* uttrykker sine følelser, tanker, meninger og erfaringer på ulike måter
* bruker språk til å skape relasjoner, delta i lek og som redskap til å løse konflikter
* videreutvikler sin begrepsforståelse og bruker et variert ordforråd
* leker, improviserer og eksperimenterer med rim, rytme, lyder og ord
* møter et mangfold av eventyr, fortellinger, sagn og uttrykksformer
* opplever spenning og glede ved høytlesning, fortelling, sang og samtale
* utforsker og gjør seg erfaringer med ulike skriftspråksuttrykk, som lekeskrift, tegning og bokstaver, gjennom lese- og skriveaktiviteter

Personalet skal

* skape et variert språkmiljø der barna får mulighet til å oppleve glede ved å bruke språk og kommunisere med andre
* synliggjøre språklig og kulturelt mangfold, støtte barnas ulike kulturelle uttrykk og identiteter og fremme mangfold i kommunikasjon, språk og andre uttrykksformer
* invitere til ulike typer samtaler der barna får anledning til å fortelle, undre seg, reflektere og stille spørsmål
* oppmuntre barna til å fabulere og leke med språk, lyd, rim og rytme
* støtte barnas lek med og utforsking av skriftspråket
* bruke varierte formidlingsformer og tilby et mangfold av bøker, sanger, bilder og uttrykksformer
* inkludere alle barna i språkstimulerende aktiviteter

Slik vil vi arbeide med fagområdet: kommunikasjon, språk og tekst

Formidle egne følelser, ønsker og behov.

Vi skal bl.a. ha ukens dikt som vi vil henge opp ute slik at alle kan se de, vi vil også legge ut ukens dikt på hjemmesiden, slik at dere kan holde dere oppdatert.

Vi kommer til å bruke språkleker/sanger, rim og regler mer bevisst.

Vi leser bøker i mindre grupper, hvor vi øver på å lytte og gjenfortelle.

Ta imot litt lengre beskjeder, viktig at barna behersker turtaking godt, lytte når andre snakker og ta ordet når det er min tur.

Barna skal få være med på å dramatisere eventyr som de kjenner godt.

Vise interesse for bokstaver og tall. Legge til rette for at barna møter symboler og bokstaver de kan gjenkjenne.

Observere og stimulere barna på det nivået de til enhver tid befinner seg. Alle utvikler språket i sitt tempo, bruke de voksne og de større barna som støttende stilas.

Vi kommer til å jobbe med dette både på tur og i barnehagen.

I FEBRUAR SKAL VI MARKERE KARNEVALL I BARNEHAGEN, MER INFO KOMMER.

VI SKAL OG MARKERE SAMENES DAG SOM ER DEN 6. FEBRUAR.

Hilsen Kine, Stig og Izabela😊